J E G Y Z Ő K Ö N Y V

Készült:
Káloz Község Roma Nemzetiségi Önkormányzata 2015. május 8-án (pénteken) 18:00 órakor megtartott üléséről

Helye: Polgármesteri Hivatal Tanácsterme Káloz, Bajcsy- Zsilinszky utca 3.

Jelen vannak:
· Lakatos Tibor



elnök
· Lakatos Rómeó


képviselő
· Virágné Ferenczi Edit


jegyző
Lakatos Tibor a Káloz Község Roma Nemzetiségi Önkormányzatának elnöke megnyitja az ülést, köszönti a megjelent nemzetiségi önkormányzati képviselőt és a jegyzőt.

Megállapította, hogy a képviselő-testület tagjai közül 2 tag jelen van, így az ülés határozatképes. 

Jegyzőkönyvvezetőnek Virágné Ferenczi Edit jegyzőt kérte fel. A jegyzőkönyv hangfelvétel útján készül. 

Lakatos Tibor elnök Lakatos Rómeó képviselőt jelölte meg a jegyzőkönyv hitelesítésére. A testület a jegyzőkönyv hitelesítő személyére tett javaslattal egyetértett. Elnök szavazásra bocsátotta a jegyzőkönyv hitelesítő személyére tett javaslatát.

Az ülésen jelenlévő 2 képviselő-testületi tag, 2 igen szavazattal, ellenszavazat és tartózkodás nélkül a következőképpen határozott:

Káloz Község Roma Nemzetiségi Önkormányzatának 5/2015. (V. 08.) sz. határozata
Káloz Község Roma Nemzetiségi Önkormányzatának Képviselő-testülete jegyzőkönyv hitelesítőnek Lakatos Rómeó képviselőt választja meg. 

Ezt követően elnök szavazásra bocsátotta a meghívóban szereplő napirendi pontok elfogadását. 
Az ülésen jelenlévő 2 képviselő-testületi tag, 2 igen szavazattal, ellenszavazat és tartózkodás nélkül a következőképpen határozott:

Káloz Község Roma Nemzetiségi Önkormányzatának 6/2015. (V. 08.) sz. határozata
Káloz Község Roma Nemzetiségi Önkormányzatának Képviselő-testülete az ülés napirendjeit az alábbiakban határozza meg:

Nyílt ülés napirendjei:

1. A nemzetiségi önkormányzati képviselők megbízatásának megszűnése
Előadó: Lakatos Tibor elnök

1. A nemzetiségi önkormányzati képviselők megbízatásának megszűnése
Lakatos Tibor elnök elmondta, hogy 2015. április 20-án írásban benyújtotta képviselői tisztségéről történő lemondását. Ezt követően 2015. április 21-én Lakatos Rómeó, majd 2015. április 22-én Lakatos Csaba képviselők is lemondtak képviselői megbízatásukról. Döntést kell hozni a képviselői megbízatások megszűnéséről. 
Virágné Ferenczi Edit jegyző elmondta, hogy a nemzetiségek jogairól szóló 2011. évi CLXXIX. törvény 102. § (1) bekezdése értelmében a nemzetiségi önkormányzati képviselő megbízatása megszűnik lemondással.   Lemondás esetén a képviselő-testület határozatban állapítja meg a képviselői megbízatás megszűnését. Határozatát a döntéshozatalt követő munkanapon megküldi

a) az érintett képviselőnek,

b) a választási bizottságnak és

c) a fővárosi és megyei kormányhivatalnak.

A képviselő lemondhat a képviselő-testülethez intézett írásbeli nyilatkozatával, melyet a képviselő-testület elnökének ad át vagy juttat el. Az írásbeli nyilatkozatot a képviselő-testület következő ülésén ismertetni kell.

A lemondás nem vonható vissza.

A képviselő megbízatása megszűnik:

a) a képviselő által meghatározott, a lemondást követő egy hónapon belüli időpontban, ennek hiányában

b) a lemondás bejelentésének vagy az írásbeli nyilatkozat átvételének napján.

A Nektv. 75. § (2) bekezdése szerint a nemzetiségi önkormányzat képviselő-testületének megbízatása megszűnik
a) ha a testület megbízatása lejárt,

b) a nemzetiségi önkormányzat megszűnése napján,

c) a testület feloszlatása, feloszlásának kimondása vagy a képviselők számának a testület működéséhez szükséges létszám alá csökkenése miatti időközi választás napján.

Elmondta továbbá, hogy a Nektv. 94. § (1) bekezdése kimondja: „A nemzetiségi önkormányzat testületének döntéshozatalából kizárható az, akit vagy akinek hozzátartozóját az ügy személyesen érinti. A képviselő köteles bejelenteni a személyes érintettségét. A kizárásról az érintett képviselő kezdeményezésére vagy bármely más nemzetiségi önkormányzati képviselő javaslatára a testület dönt. A kizárt képviselő a határozatképesség szempontjából jelenlévőnek minősül.”

Lakatos Tibor elnök bejelentette személyes érintettségét. Kérte, hogy kizárásáról a képviselő-testület döntsön. 
Lakatos Rómeó képviselő javasolta, hogy Lakatos Tibort a testület ne zárja ki a döntéshozatalból. 

Elnök szavazásra bocsátotta az elhangzott javaslatot. 
A képviselő-testületi ülésen jelenlévő 2 tag, 2 igen szavazattal, ellenszavazat és tartózkodás nélkül a következőképpen határozott:

Káloz Község Roma Nemzetiségi Önkormányzatának 7/2015. (V. 08.) sz. határozata
Lakatos Tibor döntéshozatalból történő kizárásáról
Káloz Község Roma Nemzetiségi Önkormányzatának Képviselő-testülete a nemzetiségek jogairól szóló 2011. évi CLXXIX. törvény 94. §-a alapján Lakatos Tibort – mint érintett nemzetiségi önkormányzati képviselőt – a képviselői megbízatása megszűnése ügyében történő döntéshozatalból nem zárja ki. 

Lakatos Tibor elnök szavazásra bocsátotta képviselői megbízatásáról történő lemondásának tudomásul vételét, képviselői megbízatása megszűnésének kimondását. 

A képviselő-testületi ülésen jelenlévő 2 tag, 2 igen szavazattal, ellenszavazat és tartózkodás nélkül a következőképpen határozott:

Káloz Község Roma Nemzetiségi Önkormányzatának 8/2015. (V. 08.) sz. határozata
Lakatos Tibor nemzetiségi önkormányzati képviselői megbízatása megszűnéséről

Káloz Község Roma Nemzetiségi Önkormányzatának Képviselő-testülete a nemzetiségek jogairól szóló 2011. évi CLXXIX. törvény 102. §-a alapján megállapítja, hogy Lakatos Tibor nemzetiségi önkormányzati képviselő (elnök) megbízatása írásbeli nyilatkozata átvételének napján, 2015. április 20. napján megszűnt. 

Lakatos Rómeó bejelentette személyes érintettségét. Kérte, hogy kizárásáról a képviselő-testület döntsön. 

Lakatos Tibor elnök javasolta, hogy Lakatos Rómeót a testület ne zárja ki a döntéshozatalból, majd szavazásra bocsátotta az elhangzott javaslatot. 
A képviselő-testületi ülésen jelenlévő 2 tag, 2 igen szavazattal, ellenszavazat és tartózkodás nélkül a következőképpen határozott:

Káloz Község Roma Nemzetiségi Önkormányzatának 9/2015. (V. 08.) sz. határozata
Lakatos Rómeó döntéshozatalból történő kizárásáról

Káloz Község Roma Nemzetiségi Önkormányzatának Képviselő-testülete a nemzetiségek jogairól szóló 2011. évi CLXXIX. törvény 94. §-a alapján Lakatos Rómeót – mint érintett nemzetiségi önkormányzati képviselőt – a képviselői megbízatása megszűnése ügyében történő döntéshozatalból nem zárja ki. 

Lakatos Tibor elnök szavazásra bocsátotta Lakatos Rómeó képviselői megbízatásáról történő lemondásának tudomásul vételét, képviselői megbízatása megszűnésének kimondását. 

A képviselő-testületi ülésen jelenlévő 2 tag, 2 igen szavazattal, ellenszavazat és tartózkodás nélkül a következőképpen határozott:

Káloz Község Roma Nemzetiségi Önkormányzatának 10/2015. (V. 08.) sz. határozata
Lakatos Rómeó nemzetiségi önkormányzati képviselői megbízatása megszűnéséről

Káloz Község Roma Nemzetiségi Önkormányzatának Képviselő-testülete a nemzetiségek jogairól szóló 2011. évi CLXXIX. törvény 102. §-a alapján megállapítja, hogy Lakatos Rómeó nemzetiségi önkormányzati képviselő megbízatása írásbeli nyilatkozata átvételének napján, 2015. április 21. napján megszűnt. 

Lakatos Tibor elnök szavazásra bocsátotta Lakatos Csaba képviselői megbízatásáról történő lemondásának tudomásul vételét, képviselői megbízatása megszűnésének kimondását. 

A képviselő-testületi ülésen jelenlévő 2 tag, 2 igen szavazattal, ellenszavazat és tartózkodás nélkül a következőképpen határozott:

Káloz Község Roma Nemzetiségi Önkormányzatának 11/2015. (V. 08.) sz. határozata
Lakatos Csaba nemzetiségi önkormányzati képviselői megbízatása megszűnéséről

Káloz Község Roma Nemzetiségi Önkormányzatának Képviselő-testülete a nemzetiségek jogairól szóló 2011. évi CLXXIX. törvény 102. §-a alapján megállapítja, hogy Lakatos Csaba nemzetiségi önkormányzati képviselő megbízatása írásbeli nyilatkozata átvételének napján, 2015. április 22. napján megszűnt. 

További bejelentés nem volt. Az elnök az ülést 18 óra 20 perckor bezárta.

K.m.f.

	Lakatos Tibor
elnök
	Lakatos Rómeó
jegyzőkönyv hitelesítő

